【戰況R5】全哥返晒嚟!蔡明紹幫手爆12檔大冷W!
2024年04月10日 20:53
東網電視
更多新聞短片
第5場四班谷1650米西洋會盃,成群馬彎位堆埋一舊,結果由外疊兩隻後上馬埋串Q,仲要冷到$1,747蚊呀~潘明輝、姚本輝「雙輝」合作的「得意佳作」,本已在外面透出,但仲有隻再後啲嘅38倍大冷門「本領非凡」咬住唔放,呢隻羅廐馬上次慢步速後上近,今次落班縱然排12檔,但都可以及時趕到,壓下「得意佳作」開齋,至於跑第3、4名則為「美麗歡聲」及「同寶寶」。
近6期贏5期、頭馬數字上到31W嘅羅富全,賽後話「本領非凡」今場落班本應機會係好,但抽12檔都難跑,都諗住出閘嘗試攝位,如果唔係就留後,好彩今場步速唔慢,隻馬可以喺拉士再衝一段。練者指「本領非凡」係馬主自己喺新西蘭帶來香港,隻馬體形較細隻,keep到1020磅呢啲位已經ok,血統上都係跑中距離為主。
第5場賽果:1-9-11-10
二重彩賽果:1-9(最後賠率350)